ચૂંટણી નજીક આવતા જ નાણાં અને દારૂની રેલમછેલ ચાલુ થઈ જતી હોય છે. ત્યારે આ વાતાવરણમાં પોલીસ સતર્ક બનીને સઘન તપાસ કરી રહી છે. આ દરમિયાન ગુરૂવારે દેવભૂમિ દ્વારકા જિલ્લામાં અંગ્રેજી દારૂની ટ્રક પોલીસે ઝડપી પાડી હતી. પ્રાપ્તિ માહિતી અનુસાર, ખંભાળીયા પોલીસને આશરે દારૂની કુલ 2000થી 2200 જેટલી પેટીઓની હેરફેર થઈ રહી હોવાની બાતમી મળી હતી. આ બાતમીના આધારે ખંભાળિયા પોલીસે દારૂનો સમગ્ર જથ્થો પકડી પડ્યો હતો.